ROZHODNUTIE KOMISIE
zo 14. decembra 2006
o pokračovaní porovnávacích skúšok a testov Spoločenstva v roku 2007 s množiteľským a sadivovým materiálom slivky domácej - Prunus domestica L. a jablone - Malus Mill. podľa smernice Rady 92/34/EHS začatých v roku 2003 a 2004
(2006/933/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 92/34/EHS z 28. apríla 1992 o uvádzaní do obehu množiteľského materiálu ovocných drevín a ovocných drevín určených na výrobu ovocia (1),
so zreteľom na rozhodnutie Komisie 2002/745/ES z 5. septembra 2002, ustanovujúce opatrenia pre porovnávacie skúšky a testy Spoločenstva na množiteľskom a sadbovom materiále ovocných drevín podľa smernice Rady 92/34/EHS (2), a najmä na jeho článok 3,
so zreteľom na rozhodnutie Komisie 2003/894/ES z 11. decembra 2003, ktoré ustanovuje opatrenia pre porovnávacie skúšky a testy Spoločenstva na množiteľskom a výsadbovom materiále Prunus persica (L) Batsch, Malus Mill. and Rubus idaeus L. podľa smernice Rady 92/34/EHS (3), a najmä jeho článok 3,
keďže:
(1)
V rozhodnutí 2001/745/ES sa ustanovujú opatrenia pre porovnávacie skúšky a testy, pokiaľ ide o slivku domácu - Prunus domestica L., ktoré sa od roku 2003 do roku 2007 majú vykonať podľa smernice 92/34/EHS.
(2)
V roku 2007 by sa malo pokračovať v testoch a skúškach vykonaných od roku 2003 do roku 2006.
(3)
Rozhodnutím 2003/894/ES sa ustanovujú opatrenia na porovnávacie skúšky a testy, ktoré sa majú počas rokov 2004 až 2008 uskutočniť podľa smernice 92/34/EHS, pokiaľ ide o jabloň Malus Mill.
(4)
Skúšky a testy vykonané v roku 2004 až 2006 by mali pokračovať aj v roku 2007,
ROZHODLA TAKTO:
Jediný článok
Porovnávacie skúšky a testy Spoločenstvana na množiteľskom a sadivovom materiále slivky domácej - Prunus domestica L, ktoré začali v roku 2003, budú v súlade s rozhodnutím 2002/745/ES v roku 2007 pokračovať.
Porovnávacie skúšky a testy Spoločenstva na množiteľskom a sadivovom materiále jablone - Malus Mill., ktoré začali v roku 2004, budú v súlade s rozhodnutím 2003/894/ES v roku 2007 pokračovať.
V Bruseli 14. decembra 2006